
       REFERAT DE  APROBARE  A PROIECTULUI DE HOTĂRÂRE

privind trecerea din domeniul public al Municipiului Timișoara în domeniul privat al Municipiului Timișoara a imobilului-teren situat în Timișoara str. Armoniei nr. 23 înscris în CF nr. 442038 Timișoara și aprobarea vânzării acestuia conform Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara 
Prin adresa înregistrată cu nr. CT2021-004542/24.09.2021 la Primăria Municipiului Timişoara de către Samargi Liliana (fosta Tepeligă) prin avocat Adrian Lungu, cu domiciliul în Timișoara str. Armoniei nr. 23, solicită, în calitate de proprietar a imobilului-construcție situat la adresa menţionată, să îi vindem terenul excedentar construcţiilor cumpărate în baza Legii nr.112/1995.
Prin Sentința civilă nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara se obligă Municipiul Timișoara la vânzarea către doamna Samargi Liliana a terenului aferent construcțiilor cumpărate în baza Legii nr. 112/1995 situate în Timișoara, str. Armoniei nr. 23, înscris în CF nr. 442038 Timișoara, nr. top. 442038, în suprafață de 500 mp .
	Bunul imobil-teren face parte din domeniul public al Municipiului Timișoara conform H.G. 1016/2005 pentru modificarea și completarea H.G. nr. 977/2002 privind atestarea domeniului public al Județului Timiș, precum și al municipiilor, orașelor și comunelor din județul Timiș. 
Conform prevederilor Ordonanței de Urgență nr. 57/2019 privind Codul Administrativ, art. 361, alin. (2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel”.
	Conform Ordonanței de Urgență nr. 57/2019, art. 286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
Prin Decizia nr. 30/2016 a Camerei de Conturi Timiș și Decizia Civilă nr. 2393 din 13.12.2018 a Curții de Apel Timișoara, s-a stabilit ca sumele rezultate din vânzarea terenului menționat mai sus, nu pot fi asimilate veniturilor proprii ale unități administrative teritoriale (în speță Municipiul Timișoara), ci  trebuie virate în fondul extrabugetar creat la nivelul Ministerului de Finanțe, potrivit art. 13, din Legea nr. 112/1995, referitor la constituirea fondului extrabugetar, după deducerea comisionului de 1% . 
Având în vedere cele menționate mai sus, considerăm necesară aprobarea proiectului de hotărâre  privind trecerea din domeniul public al Municipiului Timișoara în domeniul privat al Municipiului Timișoara a imobilului-teren situat în Timișoara str. Armoniei nr. 23 înscris în CF nr. 442038 Timișoara și aprobarea vânzării acestuia conform Sentinței civile nr. 5667/23.04.2019 pronunțată de Judecătoria Timișoara în Dosarul nr. 7234/30/2014, rămasă definitivă prin Decizia civilă nr. 1522/A/20.11.2019 a Tribunalului Timiș și prin Decizia civilă nr. 519/13.10.2020 a Curții de Apel Timișoara 

